CHEWA รุกซื้อที่ดิน-อาคารชุด AQ มูลค่า 586 ลบ.
CHEWA รุกซื้อที่ดิน-อาคารชุด AQ มูลค่า 586 ลบ.
9 มิ.ย. 2559

บริษัท ชีวาทัย จำกัด (มหาชน) หรือ CHEWA เปิดเผยว่า บริษัทได้ทำการซื้อที่ดินพร้อมสิ่งปลูกสร้างประเภทอาคารชุดเพื่อเป็นที่พักอาศัยและพาณิชยกรรม ซึ่งปัจจุบันอยู่ระหว่างก่อสร้าง โดยเป็นการซื้อจากบริษัท เอคิว เอสเตท จำกัด (มหาชน) หรือ AQ มูลค่า 586 ล้านบาท ซึ่งบริษัทจะนำมาพัฒนาโครงการให้แล้วเสร็จเพื่อจำหน่ายต่อให้กับลูกค้าของบริษัท
ทั้งนี้ การซื้อโครงการครั้งนี้ บริษัทได้บันทึกบัญชีสำหรับที่ดินและสิ่งปลูกสร้างดังกล่าวเป็นทรัพย์สินหมุนเวียนที่ใช้ในการประกอบธุรกิจ ซึ่งไม่ถือเป็นรายการได้มาซึ่งสินทรัพย์ตามประกาศคณะกรรมการตลาดหลักทรัพย์แห่งประเทศไทย (ตลท.)